Diari Oficial de la Generalitat Valenciana


Sumari del DOGV 5250, del 03-05-2006 (2006/4966)

Acord de 28 d'abril de 2006, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Muro de Alcoy.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5250

Data del DOGV
:   03-05-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/4966


Data del document
:   28-04-2006

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Muro de Alcoy
    * administració local
    * expropiació

Acord de 28 d'abril de 2006, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Muro de Alcoy. [2006/F4966]  
El Consell, en la reunió del dia 28 d'abril de 2006, va adoptar l'acord següent:  
L'Ajuntament de Muro de Alcoy, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació i millora dels accessos al camp de futbol.   
Esta declaració d'urgent ocupació es justifica per les raons següents: l'obra d'ampliació i millora dels accessos al camp de futbol ha de dur-se a terme amb celeritat, ja que actualment hi ha un mal accés a un servei públic que concentrarà en breu gran nombre de persones, ja que a la parcel·la a expropiar hi ha un xicotet terraplé que pot comportar perill per a les esmentades persones, i que seria eliminat amb l'execució dels accessos segons el projecte citat, la qual cosa justifica àmpliament acudir a este procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes per la Junta de Govern Local.  
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia, Interior i Administracions Públiques, el Consell  
ACORDA  
Declarar la urgent ocupació dels béns i drets subjectes a l'expedient l'expropiació forçosa instruït per l'Ajuntament de Muro de Alcoy per a l'execució del projecte d'ampliació i millora dels accessos al camp de futbol.  
Relació de béns afectats  
Parcel·la inscrita al Registre de la Propietat de Cocentaina, tom 1255, llibre 192, foli 85, finca núm. 10.054.  
Descripció: urbana, parcel·la situada al terme de Muro de Alcoy, partida i reg de les basses, amb una superfície de mil cinquanta-tres metres quadrats (1.053 m²), i amb un dret a reg d'aigua de cinc hores en cada torn de 15 dies. Afronta: nord i oest, amb la finca matriu de què se segrega, y sud i est, amb eix del camí de Turballos.  
El present acord es publicarà en el Diari Oficial de la Generalitat, als efectes de l'article 56.2 del Reglament d'Expropiació Forçosa; perquè els interessats, una vegada publicada la relació i fins al moment de l'alçament de l'acta prèvia, puguen formular al·legacions per escrit davant de la corporació local que expropia, només als efectes d'esmenar possibles errors que s'hagen patit en relacionar els béns afectats per la urgent ocupació.  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar en contra els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Generalitat. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercitar qualsevol altra via que estimen oportuna.  
València, 28 d'abril de 2006  
El vicepresident i secretari del Consell,  
VÍCTOR CAMPOS GUINOT